10/11/2021 | Administración LocalMunicipal
Ortigueira
Secretaría
Aprobación definitiva da modificación da natureza xurídica de varias prazas da plantilla de personal do Concello de Ortigueira

ANUNCIO APROBACIÓN DEFINITIVA MODIFICACIÓN NATUREZA XURÍDICA DE VARIAS PRAZAS DA PLANTILLA DE PERSONAL DO CONCELLO DE ORTIGUEIRA O Concello Pleno, na sesión do día 3 de novembro de 2021, adoptou, entre outros, o seguinte acordo: ANTECEDENTES DE FEITO Primeiro. –Durante a sesión de 1 de xuño de 2021 da mesa xeral de negociación, con ocasión da negociación da relación de postos de traballo, suscitouse o debate (páxina 4 do acta) sobre se os postos de persoal técnico da área de protección e promoción social debían ter natureza funcionarial. Tal e como consta en acta, a Secretaría municipal manifestou que a natureza das súas funcións así o esixe. Pese a todo, Alcaldía e organizacións sindicais acordaron subordinar a natureza xurídica destes postos ao que determinasen as persoas que os ocupan actualmente en virtude dun contrato temporal, na medida en que esa decisión incide directamente no formato do proceso selectivo que debe organizarse para a súa estabilización. Segundo. –En cumprimento do acordado na citada sesión da mesa xeral de negociación, consultouse a opinión destas persoas resultando que todas elas estaban a favor de que os seus postos fosen clasificados como persoal funcionario. Proba disto é que todas elas solicitaron expresamente participar nos procesos de estabilización de emprego temporal como persoal funcionario cando estes finalmente fosen convocados. Reprodúcense literalmente todas as solicitudes: Orientadora laboral Axente de Emprego e Desenvolvemento Local Psicóloga dos servizos sociais comunitarios Psicóloga do CIM Asesora xurídica do CIM Terceiro. –Á vista do exposto, e previa realización dos trámites oportunos, o Pleno da corporación, aprobou inicialmente a modificación da plantilla de persoal con data 9 de setembro de 2021 nos seguintes termos: “Primeiro. –Aprobar inicialmente a modificación da plantilla e do anexo de persoal do Concello de Ortigueira nos seguintes termos: PLANTILLA Como consecuencia da alteración da natureza destas prazas, suprímese a referencia que constaba destas no epígrafe do persoal laboral (1 avogado/a, 2 psicólogos/as, 1 axente de emprego e desenvolvemento local e 1 orientador/a laboral). Esta modificación non afecta ao persoal temporal que ocupa transitoriamente estas prazas nin ao seu vínculo laboral. Deste xeito, este persoal as seguirá ocupando -en réxime laboral- en tanto non se proceda á súa provisión definitiva. ANEXO DE PERSOAL Retribucións mensuais Retribucións anuais Segundo. –Abrir un trámite de exposición pública, previo anuncio no Boletín Oficial da Provincia, por quince días, durante os cales os interesados poderán examinalo e presentar as reclamacións ante o Pleno. Terceiro. –De non presentarse reclamacións, esta modificación considerarase definitivamente aprobada.” Cuarto. –Con data 27 de setembro de 2021 a cidadá con NIF XXXXXXXXX presenta un escrito de alegacións interesando que a natureza xurídica dunha das prazas de psicólogo/a non sexa alterada ao estimar que non resulta acorde a dereito. Lexislación aplicable Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais (TRLRFL). Real Decreto lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público (TRLEBEP). Real Decreto lexislativo 2/2015, do 23 de outubro, polo que se aproba o texto refundido da Lei do Estatuto dos Traballadores (TRLET). Lei 2/2015, do 29 de abril, de emprego público de Galicia (LEPG). Lei 7/1985, do 2 de abril, de bases do réxime local (LBRL) Lei galega 5/1997, do 22 de xullo, reguladora da Administración Local de Galicia (LALG). Real decreto 781/1986, do 18 de abril, polo que se aproba o Texto Refundido das disposicións legais vixentes en materia de réxime local (TRRL). Lei 39/2015, do 1 de outubro, de Procedemento Administrativo Común das Administracións Públicas (LPACAP) Lei 40/2015, do 1 de outubro, de réxime xurídico do Sector Público (LRJSP) Real Decreto-lei 14/2021, do 6 de xullo, de medidas urxentes para a redución da temporalidade no emprego público. Lei 3/2017, do 27 de xuño, de orzamentos xerais do Estado para o ano 2017 Lei 6/2018, do 3 de xullo, de orzamentos xerais do Estado para o ano 2018 Lei 11/2020, do 30 de decembro, de orzamentos xerais do Estado para o ano 2021 Real Decreto-lei 23/2020, do 23 de xuño, polo que se aproban medidas en materia de enerxía e noutros ámbitos para a reactivación económica CONSIDERACIÓNS XURÍDICAS Lexitimación A reclamante ostenta lexitimación activa na medida en que concorre o motivo previsto no apartado 170.1 b) TRLRFL. Obxecto A reclamación interposta contra documentación orzamentaria unicamente pode ser admitida a trámite se basease nalgunha das causas previstas no artigo 170.2 TRLRFL: a) Que a documentación orzamentaria non se axuste na súa elaboración ou aprobación aos trámites establecidos no TRLRFL. b) Omisión do crédito necesario para o cumprimento das obrigas esixibles á entidade local, en virtude do precepto legal ou de calquera outro título lexítimo c) Manifesta insuficiencia dos ingresos con relación aos gastos presupuestados ou ben destes respecto ás necesidades para ás que estea previsto. Na medida en que aléganse diversos motivos de legalidade e, tendo presente o principio pro actione, considérase que podería ter encaixe na primeira das causas descritas. Prazo A reclamación presentouse dentro do prazo previsto no artigo 169.1 TRLRFL. Competencia para resolver A competencia para resolver esta reclamación corresponde ao Pleno. En virtude de todo o exposto, procede á admisión a trámite desta reclamación. I. Consideracións en canto ao fondo PRIMEIRA.–Sobre a imposibilidade de modificar a natureza xurídica dunha praza como consecuencia da situación contractual da reclamante (alegación segunda). A reclamante considera inviable adoptar o presente acordo ao considerar que o seu contrato produciuse en fraude de lei. Non se comparte este argumento. Neste sentido, é preciso distinguir entre a capacidade do Concello para crear, modificar ou amortizar postos de traballo segundo as súas necesidades, coa situación individual dos empregados que poidan verse afectados por tales actuacións. No primeiro caso, a Administración está a empregar a súa potestade de autoorganización prevista nos artigos 69 e seguintes TRELEBEP co obxectivo de contribuir á consecución da eficacia na prestación dos servizos e da eficiencia na utilización dos recursos económicos dispoñibles. Así, neste caso, a Administración considera que as prazas destinadas a persoal técnico dos servizos sociais deben ser ocupadas por persoal funcionario de carreira dado que moitas das súas funcións, xa definidas legalmente na lexislación de servizos sociais, atópanse reservadas a esta categoría de empregados en aplicación do artigo 22 LEPG. Hai que ter presente que, de manter a natureza laboral destas prazas, os seus ocupantes non poderían desenrolar tarefas de tramitación administrativa ou manexo de rexistros administrativos, entre outras. Neste sentido, resulta perfectamente lícito que a Administración decida optimizar os seus recursos humanos, máxime nun pequeno Concello como Ortigueira no que non parece posible crear postos técnicos especializados completamente alleos á tramitación administrativa. A este respecto, resulta de interese a Sentenza da sala social do TSX de Galicia de 6 de maio de 2021 que recolle a xurisprudencia existente nesta materia: “Sin embargo, la denuncia debe prosperar, respecto al pronunciamiento contenido en el fallo de la sentencia de instancia, de que el actor tiene derecho a ocupar una plaza de naturaleza laboral reservada para el proceso extraordinario de consolidación de empleo, por cuanto esta Sala ya se ha pronunciado sobre cuestión similar a la presente en sentencias de 24 de marzo de 2014, 18 de diciembre de 2014, 24 de febrero de 2015 y 11 de marzo de 2015, entre otras, señalando que la adscripción de la parte actora a una plaza de funcionario no altera su condición de personal laboral indefinido no fijo, pues no tiene derecho a que se cree la plaza que ocupa como personal laboral indefinido no fijo, ni puede interferir en el modo en que esa plaza se configura, esto es, si debe ser creada como plaza laboral o funcionarial, pues la RPT forma parte de las facultades organizativas de la Administración. Es a la Administración a la que le corresponde configurar la RPT y su impugnación es competencia del orden contencioso-administrativo para el caso de que, en su confección, se hayan infringido preceptos legales, entre ellos, el artículo 28.2 y 3 de la Ley de Empleo Público de Galicia. Conviene recordar que las RPT, tanto de personal funcionario como laboral, son instrumentos técnicos de ordenación de puestos de trabajo, al margen de las condiciones subjetivas de los empleados públicos que los ocupan, conquistadas por decisión del empresario o por sentencia judicial. Tales Relaciones responden al criterio organizativo discrecional de la Administración, sin que un derecho consolidado del/a trabajador/a que lo ocupa (si ese derecho existiera), pueda congelar la potestad de organización para el futuro, especialmente cuando los puestos son unidades funcionales abstractas que pueden ser servidas por uno/a u otro/a trabajador/a, según las normas de movilidad contempladas en el Estatuto de los Trabajadores o el Convenio Colectivo aplicable. Como ha declarado la sentencia de la Sala Tercera del Tribunal Supremo de 2 de diciembre de 2010: “Como reiteradamente tiene declarado este Tribunal Supremo, la Relación de Puestos de Trabajo es el instrumento técnico a través del cual se realiza la ordenación del personal, de acuerdo con las necesidades de los servicios, precisando los requisitos para el desempeño de cada puesto y comprendiendo la denominación y características esenciales de los mismos, requisitos exigidos para su desempeño y determinación de sus retribuciones complementarias”. En primer lugar, porque la RPT convierte una situación de hecho en su expresión jurídica, al encontrarse con relaciones laborales indefinidas que necesariamente, por razones organizativas, han de tener reflejo en el instrumento de ordenación. En segundo lugar, porque el proceso de consolidación es una posibilidad a la que puede acogerse o no el demandante, pero no es una obligación ni acto administrativo que sacrifique la situación laboral anterior. En definitiva, podrá hacer uso o no de su derecho a participar en la consolidación que se le oferte, pero si no lo hace mantendrá su condición de laboral indefinido no fijo hasta que se produzca la extinción de la misma por las causas legales (esto es, si queda desierta su provisión permanente con trabajador fijo o funcionario de carrera, mantendrá indemne su derecho a ocupación indefinida). Pero la RPT se limita a crear puestos que, en su caso, por las funciones previstas para los mismos, tienen carácter funcionarial, en congruencia con la regla general que rige en nuestro ordenamiento jurídico respecto a los puestos de trabajo en las Administraciones Públicas. Ello es así porque rige la regla general de que los puestos de trabajo de la Administración de la comunidad autónoma y de sus organismos autónomos de carácter administrativo serán desempeñados por personal funcionario público, derivándose de ello la necesidad de interpretar restrictivamente las excepciones de personal laboral que permite (sentencia del Tribunal Supremo de 21 de diciembre de 2012, recurso de casación n.º 6605/2009). Ya las sentencias del Tribunal Constitucional 99/1987, 235/2000 y 37/2002 reconocieron una reserva de ley para la determinación de las funciones que dentro de las Administraciones Públicas deben ser realizadas por funcionarios o por personal laboral. Y en correspondencia con ello, el artículo 26.3 de la Ley 2/2015, de 29 de abril, del empleo público de Galicia, dispone: “3. Pueden ser desempeñados por personal laboral: a) Los puestos de naturaleza no permanente y aquellos cuyas actividades se dirijan a satisfacer necesidades de carácter periódico y discontinuo. b) Los puestos cuyas actividades sean propias de oficios. c) Los puestos correspondientes a áreas de actividad que requieran conocimientos técnicos especializados cuando no existan cuerpos o escalas de personal funcionario en los cuales las personas integrantes tengan la preparación específica necesaria para su desempeño. d) Los puestos de carácter instrumental correspondientes a las áreas de mantenimiento y conservación de edificios, equipamientos e instalaciones, y artes gráficas, así como los puestos de las áreas de expresión artística”. Por su parte la posibilidad de que personal laboral indefinido no fijo, ocupe puesto de trabajo reservado a funcionario público, está establecida en el artículo 28 de la Ley 2/2015, del empleo público de Galicia…”. Así pois, non cabe dúbida de que a Administración ten plena capacidade para modificar as características dun posto de traballo para adecuarse as súas necesidades organizativas sen que esta estea subordinada ás condicións subxectivas de quenes as ocupen. Como sinalaba nun principio, cuestión distinta é a situación na que quedan estas persoas. A este respecto, partimos de tres supostos: a) Que o posto atópese ocupado por persoal temporal. Neste caso é preciso ter presente que o posto está legalmente vacante, e, consecuentemente, é susceptible de ser cuberto por persoal fixo de novo ingreso mediante convocatoria pública, ou, tamén por persoal fixo xa existente mediante algún procedemento de provisión definitiva (concurso/libre designación) ou temporal (comisión de servizos, adscrición provisional, etc.). Cando prodúcese a modificación das características -incluso a súa natureza xurídica- dun posto ocupado por persoal temporal, a Secretaría municipal xa manifestou no seu informe 42/2021 que iso non supón, per se, unha causa de extinción da relación xurídica, neste caso, laboral. Neste senso, considérase que, na medida na que non se está a producir unha amortización do mesmo debe primar o principio de estabilidade laboral. Do contrario, iso podería abrir a vía para producir despidos fraudulentos de persoal contratado especificamente para a cobertura de postos vacantes. Tal interpretación atopa o seu respaldo na aplicación analóxica do artigo 28 LEPG ao que faremos referencia no seguinte apartado. É por iso que nestes casos, o persoal temporal mantén a súa adscrición ao posto modificado manténdose esta situación ata a cobertura regulamentaria do posto ou, ata o límite legalmente marcado pola lexislación de emprego temporal. b) Que o posto atópese ocupado por persoal indefinido non fixo. O posto sigue estando legalmente vacante pero a situación difire con respecto á descrita no apartado anterior en que neste caso, o empregado foi declarado por sentencia xudicial firme como persoal indefinido non fixo. Esta categoría atópase expresamente recoñecida no artigo 11.1 TRLEBEP cando distingue entre persoal laboral fixo, indefinido e temporal. Na lexislación galega, resulta crucial o artigo 28 LEPG que prevé: “As relacións de postos de traballo serán obxecto das modificacións necesarias para axustalas á creación de postos derivados de sentencias xudiciais firmes que recoñezan situacións laborais de carácter indefinido, cando a persoa afectada non puidera ser adscrita a un posto de traballo vacante. Os postos de traballo creados en aplicación do previsto neste artigo incluiranse nas correspondentes relacións de postos de traballo como postos de persoal funcionario ou, excepcionalmente, de persoal laboral cando a natureza das súas funcións así o requira, e incorporaranse á oferta de emprego público, salvo que se dispoña a súa amortización. Unha vez modificada a relación de postos de traballo, a persoa afectada será adscrita ao posto de nova creación”. Por conseguinte, ao abeiro deste artigo e da propia xurisprudencia xa citada, non so resulta lícita a adscrición dun traballador laboral temporal a un posto reservado a persoal funcionario senón que resulta obrigatoria no caso descrito (inexistencia do mesmo). Naqueles casos nos que o posto xa exista e decídase alterar a súa natureza xurídica antes ou despois da sentenza xudicial, a solución debe ser necesariamente a mesma en tanto que a relación xurídica do traballador indefinido non se extingue por esta mera circunstancia. c) Que o posto atópese ocupado por persoal laboral fixo. Naqueles casos nos que o posto non estea vacante, unicamente podería alterarse a súa natureza xurídica se previamente se adscribe ao seu ocupante a outro posto compatible (un posto vacante reservado a persoal laboral). En caso de que isto non fose posible, resultaría precisa a amortización do posto de traballo e a creación dun ex novo de natureza xurídica funcionarial, dispoñendo a pertinente extinción da relación laboral por razóns organizativas. Das tres situacións descritas, o caso que nos ocupa incardínase na primeira. Unha das persoas conta con sentencia non firme que declara a súa relación laboral indefinida non fixa, outras tres atópanse pendentes de xuízo, e unha cuarta persoa non consta que presentase demanda. Por conseguinte, todas elas manteñen a día de hoxe unha relación laboral temporal con esta Administración. Se nun futuro os tribunais declarasen o contrario, é dicir, que algunha destas persoas mantén unha relación laboral fixa, a Administración tería que decidir, no exercicio da súa potestade de autoorganización, si crea un posto de traballo ao que adscribila -exento de calquera función reservada a persoal funcionario- ou, polo contrario, acorda a extinción de dita relación por causas organizativas (ou por calquera das restantes causas previstas nos artigos 49 e seguintes TRLET) que haberán de estar debidamente xustificadas no procedemento que se incoe a tal efecto. Polo tanto, non é certa a afirmación da reclamante relativa a que o acto administrativo impugnado vai imposibilitar a execución dunha sentencia que declare a súa relación contractual como fixa. En definitiva, a situación xurídica individual da reclamante non constitúe obstáculo algún para que a Administración faga uso das súas potestades de autoorganización. Polo tanto, non pode acollerse esta alegación. SEGUNDA.–Sobre a discrepancia nos feitos (alegación terceira) A reclamante manifesta que “non solicitou a alteración da natureza xurídica dos postos de traballo da área de servizos sociais”. Resulta indubidable que neste punto a reclamante incorre nun erro dado que, como xa fíxose constar na relación de antecedentes de feito, a reclamante solicitou expresamente (Rexistro de Entrada 2021-E-RC-3307) participar no proceso de estabilización de emprego temporal da praza de psicóloga dos servizos sociais comunitarios como persoal funcionario. A este respecto é conveniente lembrar que os procesos de estabilización de emprego temporal unicamente poden organizarse para a cobertura definitiva de prazas estruturais que houbesen estado ocupadas ininterrompidamente por persoal temporal durante un período mínimo de tres anos (art.2.1 do RD-lei 14/2021, de 6 de xullo, entre outros). É dicir, tales procesos non poden celebrarse sobre prazas de nova creación. Polo tanto, non resulta difícil deducir que para poder levar a efecto a medida solicitada pola reclamante é preciso alterar a natureza xurídica da praza que está a ocupar. TERCEIRA.–Sobre a modificación da plantilla de persoal en ausencia de Relación de Postos de Traballo (alegación cuarta). Como xa expúxose en informes precedentes que abordaron casos similares, resulta moi certo que a normativa vixente esixe que todas as Administracións Públicas dispoñan dunha Relación de Postos de Traballo (art.74 TRLEBEP, art.90.2 LBRL, etc.). A xurisprudencia móstrase contundente ao prohibir a creación, modificación ou supresión de postos de traballo sen a previa aprobación da RPT (STS 20-10.2008, entre outras). Sen embargo, tamén é certo que o artigo 22.2 LEPG determina que determinados postos deben estar reservados a persoal funcionario, sendo singularmente destacables: “e) Os postos que teñan atribuídas competencias para ditar actos de incoación, instrución ou resolución dos procedementos administrativos. f) Os postos que teñan atribuídas funcións de inscrición, anotación e cancelación de datos nos rexistros administrativos” Pola súa banda, os arts.92.2 LBRL e 22.3 LEPG consagran o principio xeral de que os postos da Administración serán desempeñados por persoal funcionario. Unicamente poderán reservarse a persoal laboral os postos aos que fai alusión o artigo 26 LEPG. No presente caso, a modificación da plantilla proposta circunscríbese unicamente á alteración da natureza xurídica de cinco prazas (creadas no seu momento tamén sen RPT) que, pola súa natureza, deben estar reservadas a persoal funcionario. Neste sentido, considérase que o proposto resultaría viable por tratarse dunha corrección técnica menor que, sen subsanar a situación de ilicitude existente (ausencia de RPT, falta de avaliación das retribucións actuais, etc.), a mellora en tanto que trata de dar cumprimento á normativa de emprego público no concernente á reserva de funcións a persoal funcionario e ao principio xeral de que os postos estean reservados a esta clase de persoal. Ademais, tamén convén ter en conta que este asunto foi obxecto de negociación colectiva, trámite indispensable para a modificación das Relacións de Postos de Traballo. Noutro orde de cousas, a proposta non altera a contía total das retribucións determinadas discrecionalmente no seu día -consecuentemente, sen a preceptiva avaliación e sen respectar sequera os baremos previstos no convenio colectivo-. Unicamente altérase -ao alza- a contía total das retribucións daquelas prazas nas que así o esixe a normativa vixente co exclusivo fin de acadar o importe mínimo legal establecido para o persoal funcionario. A distribución das retribucións complementarias resultou coherente co criterio seguido en todos os casos precedentes, consistente en asignar a maior cantidade posible ao complemento de destino -véxase o acordo plenario de data 11-03-2021 referente a alteración da natureza xurídica dunha praza de Traballador/a Social e dúas prazas de Auxiliar Administrativo/a- polo que, pese a non constituír unha auténtica avaliación, tampouco pode dicirse que se trate dunha actuación arbitraria. Por último, considérase moi importante ter en consideración o contexto deste acordo plenario. O artigo 2 do Real Decreto-lei 14 /2021, do 6 de xullo, de medidas urxentes para a redución da temporalidade no emprego público, establece a obriga de ofertar todas as “prazas de natureza estrutural estean ou non dentro das relacións de postos de traballo, plantillas u outra forma de organización de recursos humanos que reúnan os requisitos previstos en dito precepto. A isto hai que engadir novamente que estas prazas obxecto desta modificación desenvolven funcións reservadas a persoal funcionario. Polo tanto, de non acometer esta modificación, o Concello legalmente non podería convocar os procesos de estabilización de emprego temporal dado que, de levarse a cabo, as persoas seleccionadas ao abeiro dos mesmos contraerían unha relación laboral fixa que imposibilitaría o desenrolo das funcións reservadas ao persoal funcionario asociadas a estas prazas -lémbrase que a Lei unicamente fai unha excepción neste ámbito, a DT 2.ª TRLEBEP, que non é o caso-. Iso conduciría a que o Concello veríase obrigado a amortizar estas prazas reservadas a persoal laboral –pero con funcións reservadas a persoal funcionario– por imposibilidade manifesta da súa cobertura definitiva e, consecuentemente, extinguir a relación laboral dos seus ocupantes (sexan fixos, indefinidos ou temporais) causando un gravísimo prexuízo para o interese público nas áreas servizos sociais e de emprego. En virtude de todo exposto, na medida en que esta modificación consiste unicamente na alteración da natureza xurídica de determinadas prazas a fin de adecuarse á normativa vixente, que respectáronse as formalidades procedimentais propias da RPT –negociación colectiva, acordo plenario e publicidade no BOP– e que trátase dun acto inexcusable para poder dar cumprimento a obriga descrita no artigo 2 do Real Decreto-lei 14 /2021, do 6 de xullo, considérase que o acordo plenario de data 9 de setembro de 2021 resulta acorde a dereito. Polo exposto, esta alegación tampouco pode prosperar. ACORDO Primeiro. –Desestimar a reclamación formulada pola cidadá con NIF XXXXXXXXX (Rexistro de Entrada 2021-E-RC-4850) contra o acordo plenario de aprobación inicial de modificación da plantilla de data 9 de setembro de 2021. Segundo. –Aprobar definitivamente a modificación da plantilla e do anexo de persoal do Concello de Ortigueira nos seguintes termos: PLANTILLA Como consecuencia da alteración da natureza destas prazas, suprímese a referencia que constaba destas no epígrafe do persoal laboral (1 avogado/a, 2 psicólogos/as, 1 axente de emprego e desenvolvemento local e 1 orientador/a laboral). Esta modificación non afecta ao persoal temporal que ocupa transitoriamente estas prazas nin ao seu vínculo laboral. Deste xeito, este persoal as seguirá ocupando –en réxime laboral– en tanto non se proceda á súa provisión definitiva. ANEXO DE PERSOAL Retribucións mensuais Retribucións anuais Terceiro. –Publíquese a parte resolutiva do presente acordo no Boletín Oficial da Provincia.” O que se fai publico para xeral coñecemento e aos efectos oportunos, advertindo que contra o presente acordo que pon fin a vía administrativa cabe interpor recurso contencioso-administrativo, ante o Xulgado do Contencioso-Administrativo de Ferrol, no prazo de dous meses, a contar dende o día seguinte á publicación do presente anuncio, de conformidade co artigo 46 da Lei 29/1998, do 13 de xullo, da Xurisdición Contencioso-Administrtaivo. Ortigueira, 4 de novembro de 2021. O alcalde Juan Vicente Penabad Muras